open-index/open-wikipedia-markdown huggingface dataset:
Tōmi

**Tōmi** () on Japanin kaupunki Honshūn saarella Chūbun tai Kōshin’etsun alueella Naganon prefektuurissa. Se sijaitsee sisämaassa prefektuurin itäosassa Chikumajoen varrella. Kaupunki on rakentunut Uedan altaan itäreunalle. Pohjoisessa sen alue nousee Asamavuorille yli kahden kilometrin korkeuteen. Tōmissa on 29&nbsp;992 asukasta (toukokuussa 2020) ja sen pinta-ala on 112,37 neliökilometriä.

Tōmin kaupunki perustettiin vuonna 2004 liittämällä yhteen Tōbun maaseutukaupunki ja Kita-Mimakin kyläkunta. Asutus on keskittynyt Chikumajoen varrelle. Vanhastaan, jo Heian-kaudella, alue tunnettiin hevosten kasvatuksesta. Myöhemmin Edo-kaudella siellä sijaitsi kaksi Hokkoku-kaidō-tiereitin postiasemaa, Tanaka-juku ja Unno-juku, joista Unno-juku on erityisen hyvin nykyaikaan säilynyt ja lailla suojeltu. Kaupunkiin on sijoittunut logistiikkaa ja valmistavaa teollisuutta. Maaseutualueilla viljellään saksanpähkinöitä, maissia, perunoita, porkkanoita ja *[[kyohō]]*-viinirypäleitä. 

Tōmin nähtävyyksiin kuuluu Yunomarun ylänköalue, joka tunnetaan rikkaasta vuoristokasvillisuudestaan. Siellä esiintyy muun muassa japaninatsaleoja. Osa kaupungista kuuluukin Jōshin’etsu-kōgenin kansallispuistoon. Tōmia palvelee Shinano-rautateiden Shinano-rautatielinja.

## Kuvia

Tiedosto:Shiratori-jinja (Motounno, Tomi) 1.jpg|Shiratori-jinja
Tiedosto:Umeno Memorial Picture Gallery · Fureai Hall 3.jpg|Myōjinin lampi
Tiedosto:A moor at Ikenotaira takamine-kogen - panoramio.jpg|Suo Takaminen ylängöllä
Tiedosto:Tanaka Station platform 01.jpg|Tanakan rautatieasema


## Lähteet

## Aiheesta muualla

* Kaupungin internetsivut
Yrjö Ijäs

**Yrjö Tapani Ijäs** (s. 18. maaliskuuta 1935) on suomalainen kuulantyöntäjä. Ijäs edusti urallaan Savitaipaleen Urheilijoita.

Kalevan kisoissa Ijäs saavutti mestaruuden vuonna 1956. Hänen ennätyksensä on Budapestissa maaottelussa vuonna 1956 työnnetty 16,12 metriä. Ijäs edusti Suomea aikuisten maaotteluissa vuosina 1955–1957.

## Lähteet
Shark Bites and Dog Fights

**Shark Bites and Dog Fights** on Skindredin kolmas studioalbumi. Se julkaistiin 1. syyskuuta 2009.

## Kappaleet
# 
# 
# 
# 
# 
# 
# 
# 

## Kokoonpano
* Clive "Benji" Webbe – laulu
* Michael John "Mikeydemus" Fry – kitara
* Daniel Pugsley – basso
* Arya "Dirty Arya" Goggin – rummut
Hands All Over

Hands All Over voi viitata ainakin seuraaviin

* ”Hands All Over”, Soundgardenin kappale vuodelta 1990
* *[[Hands All Over (albumi)|Hands All Over]]*, Maroon 5:n albumi vuodelta 2010
Kaatuneiden urheilijoiden muistokilpailut (yleisurheilu)

**[[Kaatuneiden urheilijoiden muistokilpailut]]** järjestettiin vuonna 1940 Helsingissä 20.–22. heinäkuuta. Yleisurheilutapahtumat olivat 21. heinäkuuta, paitsi 35,5 kilometrin pituinen pienoismaraton, joka juostiin 20. heinäkuuta. Erikoista suomalaisessa urheilussa oli se, että SVUL:n ja TUL:n urheilijat kilpailivat nyt keskenään samassa kilpailussa. Kilpailut käytiin Olympiastadionilla.

Edellisenä talvena käyty talvisota vei useita 1930-luvun yleisurheilun suomalaisnimiä, kuten Gunnar Höckertin, Tauno Peussan, Kosti Kurkelan, Martti Marttelinin, Tauno Mustosen, Ilmari Hellen, Kustaa Wallin, Jaakko Saulin, Emil Kukkosen, Harald Dahlmanin ja Martti Tolamon.

## Mitalistit

### Viestit

## Lähteet
*
*

### Viitteet
Aarne Ilvonen

**Aarne Ilvonen** (23. helmikuuta 1929 Rääkkylä – 29. marraskuuta 2012) oli suomalainen kiekonheittäjä. Ilvonen edusti vuoteen 1972 Joensuun Katajaa, jonka jälkeen Juuan Jännettä.

Kalevan kisoissa Ilvonen saavutti mestaruuden vuonna 1956. Hänen ennätyksensä on Juuassa vuonna 1964 heitetty 50,35 metriä. Ilvonen edusti Suomea kahdessa maaottelussa vuonna 1956.

## Lähteet
Grandin piirikunta (Colorado)

**Grandin piirikunta** () on Yhdysvaltojen Coloradon osavaltiossa sijaitseva piirikunta. Sen väkiluku oli 15&nbsp;734 vuonna 2019. Piirikunnan hallintokeskus on Hot Sulphur Springsin kunta. Piirikunta on perustettu 2. helmikuuta 1874.

## Lähteet

## Aiheesta muualla
Ourayn piirikunta

**Ourayn piirikunta** () on Yhdysvaltojen Coloradon osavaltiossa sijaitseva piirikunta. Vuonna 2019 väkiluvuksi arvioitiin 4&nbsp;952.. Sen pinta-ala on 1&nbsp;400 neliökilometriä. Piirikunnan hallintokeskus on Ourayn kaupunki.

Piirikunta on perustettu 18. tammikuuta 1877.

## Väestö
Piirikunnan asukkaista 92,5 prosenttia on valkoisia ja 5,59 prosenttia latinalaisamerikkalaisia, 0,516 prosenttia aasialaisia ja 0,322 prosenttia Pohjois-Amerikan alkuperäiskansoihin kuuluvia. 23,1 prosenttia puhuu myös muita kieliä kuin englantia. 98,7 prosenttia asukkaista on Yhdysvaltain kansalaisia. Piirikunnan väestön keski-ikä on 53,7 vuotta.

## Kuvia piirikunnasta

Tiedosto:Ouray County CO Court House 1881 2006 01 13.jpg|Piirikunnan oikeustalo.
Tiedosto:Red Mountain Pass Red Mountain 3 2006 09 13.jpg|vuoristomaisemaa piirikunnassa.


## Lähteet

## Aiheesta muualla
Mekrijärvi (kylä)

**Mekrijärvi** on kylä Ilomantsissa Koitajoen ja Mekrijärven välisessä niemessä, noin kymmenen kilometriä Ilomantsin kirkonkylän pohjoispuolella. Kylässä sijaitsee tunnetun runonlaulajan Simana Sissosen kotitalo Sissola, joka toimi 1600-luvulla Mekrijärven rälssin hovileirinä.

Mekrijärvi on yksi Pohjois-Karjalan vanhimpiin asutusseutuihin lukeutuvan Ilomantsin vanhimmista kylistä. Sen alueelta on löytynyt kivikautisia asuinpaikkoja ja jälkiä rautakautisesta asutuksesta. 1500-luvulla kylässä oli jo parikymmentä taloa. 1800-luvulla kylässä asuivat runonlaulajat Simana Sissonen ja Simana Huohvanainen, joista edellistä on pidetty parhaana Suomen puoleisena runonlaulajana. Kylässä käyneisiin runonkerääjiin kuuluu myös D. E. D. Europaeus, joka vieraili Mekrijärvellä vuonna 1845.

Mekrijärven entinen kansakoulu on vuodelta 1924. Sen tiloissa toimi Itä-Suomen yliopiston Mekrijärven tutkimusasema vuoteen 2015. Tällä hetkellä se on matkailuyrityksen käytössä.

1950-luvulla Mekrijärvellä toimi useita kymmeniä ihmisiä työllistänyt tiilitehdas.

## Lähteet
* 
* 
### Viitteet
Raimo Siukola

**Raimo Edvin Siukola** (28. heinäkuuta 1932 Heinola – 13. huhtikuuta 2015) oli suomalainen pika-aitajuoksija. Siukola edusti urallaan Heinolan Iskua.

Kalevan kisoissa Siukola sai kultaa vuosina 1954, 1955, 1958 ja 1959 sekä hopeaa vuosina 1956 ja 1957. Hänen ennätyksensä on 14,6 s, jonka hän juoksi yhteensä neljä kertaa vuosien 1956, 1958 ja 1960 aikana. Siukola edusti Suomea maaotteluissa vuosina 1954–1960.

## Lähteet
Lincolnin piirikunta (Colorado)

**Lincolnin piirikunta** () on Yhdysvaltojen Coloradon osavaltiossa sijaitseva piirikunta. Sen väkiluku oli 5&nbsp;701 vuonna 2019. Piirikunnan hallintokeskus on Hugon kaupunki. Piirikunta on perustettu 11. huhtikuuta 1889.

## Lähteet

## Aiheesta muualla
1. FC Heidenheim

**1. FC Heidenheim 1846** on saksalainen jalkapalloseura Heidenheim an der Brenzin kaupungista, Baden-Württembergin osavaltiosta. Sen kotistadion on 15&nbsp;000 -paikkainen Voith-Arena. 

Heidenheim sijoittuu vuosien 2020–2025 eurooppalaisten seurojen keskinäisessä UEFA:n seurapisterankingissa sijalle 104.

## Historia
Seuran edustusjoukkue nousi 2. Bundesliigaan vuonna 2014. Kuudennella kaudellaan tällä sarjatasolla se sijoittui kolmanneksi ja pääsi karsintaotteluihin paikasta 1. Bundesliigaan mutta hävisi karsinnan tasamaalein 2–2 vierasmaalisäännön perusteella. Kaudella 2022–2023 Heidenheim voitti 2. Bundesliigan ja nousi pääsarjaan. Ensimmäisellä bundesliigakaudellaan 2023–2024 se sijoittui kahdeksanneksi. Joukkueen valmentajana on kaudesta 2007–2008 alkaen toiminut Frank Schmidt.

Yhdeksällä kaudellaan 2. Bundesliigassa kausina 2014–2023 Heidenheim on sijoittunut seuraavasti: kahdeksas, yhdestoista, kuudes, kolmastoista, viides, kolmas, kahdeksas, kuudes, ensimmäinen. Joukkueen paras maalintekijä 2. Bundesliigassa kaudella 2019–2020 oli 14 maalia tehnyt Tim Kleindienst. Hän teki myös joukkueensa molemmat maalit vuoden 2020 nousukarsinnassa 1. Bundesliigaan, kun Heidenheim pelasi Werder Bremenin kanssa maalittoman tasapelin jälkeen toisessa osaottelussa tasan 2–2 ja hävisi karsinnan vierasmaalisäännön perusteella. Joukkueen kapteeni on kauden 2020–2021 lopulta alkaen ollut Patrick Mainka, joka on pelannut joukkueessa vuodesta 2018. Aiemmin kapteenina oli Marc Schnatterer, joka pelasi kausina 2008–2021 joukkueessa eri sarjatasoilla ja cupissa yhteensä 457 ottelua ja teki 121 maalia.

Heidenheim on Saksan cupissa yltänyt puolivälieriin kaudella 2015–2016, jolloin se hävisi Hertha Berlinille 2–3, ja kaudella 2018–2019, jolloin se hävisi Bayern Münchenille 4–5.

Seuran kasvatteja ovat muun muassa Amsterdamin Ajaxissa 1970-luvun alkupuolella pelannut Horst Blankenburg sekä pitkään Bundesliigassa pelanneet kaksoset Andreas ja Michael Zeyer. Seuraa ovat edustaneet muun muassa myöhemmät pääsarjapelaajat Marco Sailer (2012–2013), Florian Niederlechner (2013–2015), Philip Heise (2013–2015), Jan Zimmermann (2014–2016), Bard Finne (2016–2017), Martin Rasner (2016–2017), Kolja Pusch (2017–2019) ja Robert Andrich (2018–2019).

## Lähteet

## Aiheesta muualla
* Seuran kotisivu
Jessy Schram

**Jessica ”Jessy” Schram** (s. 15. tammikuuta 1986 Skokie, Illinois) on yhdysvaltalainen näyttelijä ja malli. Hänet tunnetaan useista rooleistaan muun muassa televisiosarjoissa *[[Veronica Mars]]*, *[[Life (televisiosarja)|Life]]*,  *[[Olipa kerran]]* ja *[[Chicago Med]]*.

## Lähteet
Ken Caryl

**Ken Caryl** on kunnallishallinnoton alue ja väestönlaskennallinen asuinpaikka (CDP) Jeffersonin piirikunnassa Coloradon osavaltiossa Yhdysvalloissa. Sen väkiluku oli vuoden  väestönlaskennassa 32&nbsp;438.  

## Väestö
Paikkakunnan asukkaista 85,2 prosenttia on valkoisia, 8,558 prosenttia latinalaisamerikkalaisia, 2,14 prosenttia aasialaisia ja 1,04 prosenttia aasialaisia. 98,4 prosenttia asukkaista on Yhdysvaltain kansalaisia. Paikkakunnan väestön keski-ikä on 41,6 vuotta.

## Lähteet
### Viitteet

## Aiheesta muualla
Jiří Pavlenka

**Jiří Pavlenka** (s. 14. huhtikuuta 1992 Hlučín) on tšekkiläinen jalkapalloilija, pelipaikaltaan maalivahti. Hän on pituudeltaan 196-senttimetrinen. Hän edustaa Saksan Bundesliigassa pelaavaa Werder Bremeniä.

Pavlenka edusti Tšekin jalkapalloliigassa Baník Ostravaa kaudesta 2012–2013 lähtien ja pelasi seurassa 67 liigaottelua. Tammikuussa 2016 hän siirtyi Slavia Prahaan, jossa pelasi puolentoista kauden aikana 36 Tšekin pääsarjaottelua ja voitti liigamestaruuden kaudella 2016–2017. Kesällä 2017 hän siirtyi saksalaisseura Werder Bremeniin, jossa hän on ollut kiistaton ykkösmaalivahti. Pelaamillaan viidellä Bundesliiga-kaudella hän ollut poissa vain kahdesta liigaottelusta, toisesta loukkaantumisen, toisesta sairastumisen vuoksi. Kaikkiaan hän on kesään 2023 mennessä pelannut 168 Saksan pääsarjaottelua, joissa hän on päästänyt 272 maalia ja pitänyt vastustajan maaleitta 30 ottelussa. Bremenin pelatessa 2. Bundesliigassa kaudella 2021–2022 häneltä jäi kauden 11 ensimmäistä liigaottelua väliin muun muassa selkävamman vvuoksi.

Pavlenka pelasi Tšekin A-maajoukkueessa ensimmäisen kerran marraskuussa 2016 ystävyysottelussa Tanskaa vastaan. Elokuun 2023 puoliväliin mennessä hän on pelannut 19 A-maaottelua, joihin kuuluu kaksi MM-karsinta- ja neljä EM-karsintaottelua.

## Lähteet
Crowleyn piirikunta

**Crowleyn piirikunta** () on Yhdysvaltojen Coloradon osavaltiossa sijaitseva piirikunta. Sen väkiluku oli 6&nbsp;061 vuonna 2019. Piirikunnan hallintokeskus on Ordwayn kunta. Piirikunta on perustettu 29. toukokuuta 1911.

## Lähteet

## Aiheesta muualla
Niclas Füllkrug

**Niclas Füllkrug** (s. 9. helmikuuta 1993 Hannover) on saksalainen jalkapalloilija, pelipaikaltaan hyökkääjä. Hän on pituudeltaan 189-senttimetrinen. Füllkrug edustaa Italian Serie A:ssa pelaavaa AC Milania lainalla Englannin Valioliigan West Ham Unitedista. Hän pelaa myös Saksan maajoukkueessa.

## Seurajoukkueura
Füllkrug aloitti bundesliigauransa Werder Bremenissa tammikuussa 2012. Hän pelasi kahdella bundesliigakaudella 23 ottelua ja teki niissä kaksi maalia. Hän pelasi lainalla 2. Bundesliigan Greuther Fürthissä kauden 2013–2014 ja siirtyi kesällä 2014 myöskin kakkostasolla pelanneeseen Nürnbergiin. Vuonna 2016 Füllkrug siirtyi Hannoverin joukkueeseen, joka keväällä 2017 nousi pääsarjaan. Hän pelasi Hannoverissa 48 pääsarjaottelua ja teki 16 maalia. Maaleista 14 syntyi kaudella 2017–2018, jolloin Füllkrug sijoittui koko liigan maalintekijätilastossa jaetulle kolmannelle sijalle, ja maalien joukossa oli hattutemppu 3–2-voittoon päättyneessä kotiottelussa Mainzia vastaan tammikuussa 2018.

Kesällä 2019 Füllkrug palasi Bremeniin. Hän pelasi Bremenissä vuosina 2019–2023 kaikkiaan 55 pääsarjaottelua ja teki niissä 26 maalia. Hän voitti Bundesliigan maalintekijätilaston yhdessä Christopher Nkunkun kanssa kaudella 2022–2023 tehtyään 16 maalia. Kaudella 2021–2022 hän pelasi Bremenin joukkueen kanssa toisella sarjatasolla. Füllkrug siirtyi elokuussa 2023 Borussia Dortmundiin, jossa hän kaudella 2023–2024 pelasi 29 bundesliigaottelua ja teki niissä 12 maalia. Tammikuussa hän teki hattutempun kotiottelussa Bochumia vastaan. Mestarien liigassa Dortmund ylsi loppuotteluun saakka ja Füllkrug pelasi joukkueensa kaikki 13 ottelua ja teki maalin alkulohkossa Newcastlea, toisessa puolivälieräottelussa Atlético Madridia ja ensimmäisessä välieräottelussa Paris Saint-Germainia vastaan.

Elokuussa 2024 Füllkrug siirtyi Englannin Valioliigassa pelaavaan West Ham Unitediin nelivuotisella sopimuksella. Siirtosummaksi uutisoitiin 27 miljoonaa puntaa. Füllkrug teki ensimmäisen maalinsa West Hamin pelaajana 3. joulukuuta 2024 valioliigaottelussa Leicester Cityä vastaan. Hän pelasi kauden aikana 18 valioliigaottelua, joista avauskokoonpanossa kuusi peliä, ja teki kolme maalia. Hän oli kuutisen kuukautta peleistä sivussa akillesjänne- ja hamstring-vammojen vuoksi. Kaudella 2025–2026 Füllkrug ehti pelata West Hamissa kahdeksan Valioliigan ottelua sekä yhden liigacup-ottelun.

Tammikuussa 2026 Füllkrug siirtyi italialaisseura AC Milaniin loppukauden kattavalla lainasopimuksella, johon sisältyy osto-optio.

## Maajoukkueura
Füllkrug pelasi Saksan nuorisomaajoukkueissa. Ensimmäisen ottelunsa A-maajoukkueessa hän pelasi ystävyysottelussa Omania vastaan marraskuussa 2022. Hän tuli MM-kilpailuissa 2022 vaihdosta kentälle Saksan kaikissa kolmessa ottelussa ja teki maalin Espanjaa ja Costa Ricaa vastaan. EM-kilpailuissa 2024 hän tuli vaihdosta kentälle Saksan kaikissa viidessä ottelussa ja teki maalin alkulohko-otteluissa Skotlantia ja Sveitsiä vastaan. Kaikkiaan hän on toukokuun 14. päivään 2025 mennessä pelannut 24 A-maaottelua, joissa hän on ollut kahdeksan kertaa avauskokoonpanossa, ja tehnyt 14 maalia.

## Lähteet
Maximilian Eggestein

**Maximilian Eggestein** (s. 8. joulukuuta 1996 Hannover) on saksalainen jalkapalloilija, pelipaikaltaan keskikenttäpelaaja. Hän edustaa Saksan Bundesliigassa pelaavaa SC Freiburgia.

Eggestein nousi Werder Bremenin junioreista edustusjoukkueeseen ensimmäisen kerran marraskuussa 2014. Kaudella 2015–2016 hän pelasi vielä vain seitsemän bundesliigaottelua mutta kaudella 2016–2017 jo 15 pääsarjaottelua. Ensimmäisen bundesliigamaalinsa hän teki huhtikuussa 2017 kotiottelussa Schalkea vastaan. Kaudella 2017–2018 hän pelasi 33 liigaottelua ja teki niissä kaksi maalia. Kaudella 2018–2019 hän pelasi avauskokoonpanossa joukkueensa kaikki 34 liigaottelua ja tuli vain yhdessä ottelussa ennen loppuvihellystä vaihtoon. Hän teki kauden aikana viisi liigamaalia, joista kaksi vierasottelussa Schalkea vastaan. Kaudella 2019–2020 hän pelasi 32 liigaottelua ja teki niissä yhden maalin.

Eggestein on pelannut Saksan alle 20- ja alle 21-vuotiaiden maajoukkueissa.

Maximilian Eggesteinin pikkuveli Johannes Eggestein pelaa myös Werder Bremenin joukkueessa.

## Lähteet
Luettelo Coloradon piirikunnista

Tämä on **luettelo Coloradon osavaltion piirikunnista**. Coloradossa on 64 piirikuntaa.

## Aiheesta muualla
Call of Duty: Modern Warfare (vuoden 2019 videopeli)

**Call of Duty: Modern Warfare** on Infinity Wardin kehittämä ja Activisionin julkaisema ensimmäisen persoonan ammuntapeli. Peli julkaistiin 25. lokakuuta 2019 Microsoft Windowsille, PlayStation 4:lle ja Xbox Onelle.

Pelissä käytetään täysin uutta pelimoottoria, joka mahdollistaa yksityiskohtaisemmat ympäristöt ja kehittyneemmän renderöinnin.

Yksinpelikampanjan tarinaan Infinity Ward on saanut vaikutteita todellisista tapahtumista ja konflikteista, kuten Afganistanin sodasta, Lontoon terrori-iskuista ja Syyrian sisällissodasta. Moninpelistä he poistivat loot boxit ja kausikortin, jotta he voisivat jakaa ilmaista sisältöä pelin julkaisun jälkeen.

Peli sisältää myös Battle Royale -pelitilan nimeltään *[[Call of Duty: Warzone]]*. Pelitilassa on 150 pelaajaa, ja tarkoituksena on olla viimeinen tiimi elossa. Se on myös ladattavana ilmaiseksi, ja siinä on ristiinpeluu kaikkien alustojen kanssa.

Pelin jatko-osa *[[Call of Duty: Modern Warfare II]]* julkaistiin lokakuussa 2022.

## Vastaanotto
Metacritic-kerääjäsivustolla pelin PS4-versio sai 80/100 pistettä, perustuen 78 kriittiseen arvosteluun. Peli sai IGN:n arvostelussa arvosanaksi 8/10. Se sai kehuja muun muassa yksinpelikampanjasta, kritiikkiä taas karttojen vähyydestä. 

Peliä oli myyty yli 30 miljoonaa kappaletta syyskuuhun 2020 mennessä.

## Lähteet

## Aiheesta muualla
* 
* Viralliset verkkosivut
Yrjönsuuri

**Yrjönsuuri** on sukunimi, joka on muun muassa seuraavilla suomalaisilla henkilöillä:

*Mikko Yrjönsuuri (s. 1964), teoreettisen filosofian professori, Yrjö Yrjönsuuren poika
*Yrjö Yrjönsuuri (1933–2020), kasvatustieteilijä ja ylijohtaja, Mikko Yrjönsuuren isä
Sven Lange

**Sven Lange** (1868–1930) oli tanskalainen kirjailija. Hän on kirjoittanut novelleja, lavean romaanin *Hjærtets gærninger* (1900) sekä kriittisiä tutkielmia. Täyspainoisinta hänen kirjallisessa tuotannossaan ovat kuitenkin hänen henkevät ja taidokkaasti rakennetut näytelmänsä, joista näytelmää *Samson og Dalila* (1908) on esitetty Suomessakin, muun muassa Tampereen Työväen Teatterissa 1912.

## Lähteet

## Aiheesta muualla
Walter Savage Landor

**Walter Savage Landor** (1775–1864) oli englantilainen kirjailija. Hän oli kiivasluontoinen, niin että hänet erotettiin sekä Rugbyn koulusta että myöhemmin Oxfordin yliopistosta. Hän siirtyi Lontooseen, missä hän julkaisi englannin ja latinan kielellä ensimmäiset runoelmansa. Landorin ensimmäinen laajahko runoteos oli *Gebir* (1798). Tässä, kuten Landorin myöhemmissäkin runoissa, huomaa järvikoulun ja varsinkin Robert Southeyn vaikutusta. Landorin draamat *Count Julian* (1811), *Andrea of Hungary* ja *Giovanni of Naples* (1839) eivät menestyneet näyttämöllä. 

Landor eli ahtaissa taloudellisissa oloissa enimmäkseen Walesissa vuoteen 1805, jolloin hän isänsä kuoltua peri omaisuuden. Hän lähti 1808 Espanjaan taistelemaan ranskalaisia vastaan, värväsi omilla varoillaan soturijoukon ja joutui siksi taas taloudelliseen ahdinkoon. Hän siirtyi 1815 Italiaan, missä hän asui 20 vuotta, loppuiällään taloudellisten huolien rasittamana, joihin hän ilman Robert Browningin apua olisi sortunut. Samoin kuin lordi Byron ja Leigh Hunt, myös Landor oli intohimoinen vapauden rakastaja, ja vapauden asialle hän oli valmis uhraamaan omaisuutensa.

Landorin pääteos on *Imaginary conversations of literary men and statesmen*, jonka kaksi edellistä osaa ilmestyivät 1824 ja kolme jälkimmäistä 1829. Teos on täynnä syvällisiä ajatuksia esitettynä kauniilla, dramaattisesti voimakkaalla, joskaan ei aina helposti tajuttavalla proosatyylillä.

## Suomennettuja runoja
Eeva Kilpi on suomentanut osittain runon ”On his seventy-fifth birthday” julkaisuun *Tätä runoa en unohda*. Pertti Niemisen suomentama runo "En käynyt kiistaan" on julkaistu kokoelmassa *Kuu kultainen terälehti*.

## Lähteet

## Aiheesta muualla
Marc Davis

**Marc Davis** (1913–2000) oli yhdysvaltalainen animaattori, joka kuului Disneyn Nine Old Men -ryhmään. Hän oli 1950- ja 1960-luvuilla Walt Disneyn läheisin taiteellinen työkaveri ja neuvonantaja, jota Disney piti alan lahjakkaimpana työntekijänä. 

Davis aloitti työt Disneyn studioilla joulukuussa 1935 ja aloitti Lumikin pääpiirtäjä Grim Natwickin apulaisena. Bambia varten tehtyjen hiilipiirrosten ansiosta Disney päätti kouluttaa hänestä pääanimaattorin. Davisin piirtämiä hahmoja ovat esimerkiksi Pahatar, Prinsessa Ruusunen, Tuhkimo ja Ihmemaan Liisa. Davisin piirtämistä hahmoista Helinä-keiju on kokonaan hänen keksimänsä, koska J. M. Barrien alkuperäisessä näytelmässä se oli vain valonsäde näyttämöllä. 101 dalmatialaisessa esiintynyt Cruella de Vil jäi Davisin viimeiseksi piirrostehtäväksi.

Walt Disney palkkasi ideoimaan ja suunnittelemaan Disneylandiin kohteita, kuten Pirates of the Caribbean -ajelun, The Haunted Mansion -kummitustalon ja It's Small World -kanavaristeilyn. Disneyn kuoleman jälkeen hän suunnitteli kohteita myös Walt Disney Worldiin, Tokion Disneylandiin ja Disneyland Parisiin.

Eläkkeelle jäätyään hän keskittyi maalaamaan öljyväreillä maisemakuvia.

## Lähteet

## Aiheesta muualla
*
Robert Gleason

**Robert Charles Gleason, Jr.** (10. huhtikuuta 1970 – 16. tammikuuta 2013) oli yhdysvaltalainen rikollinen, joka syyllistyi kolmeen murhaan. Ensimmäisestä murhasta hänet tuomittiin elinkautiseen vankeuteen. Vankeudessa Gleason syyllistyi kahteen murhaan, josta hänet tuomittiin kuolemaan. Hänet teloitettiin sähkötuolilla Greensville Correctional Center -vankilassa 16. tammikuuta 2013.

## Lähteet
Aino-Kuutamo Uusitorppa

**Aino-Kuutamo Uusitorppa** (s. 1984) on suomalainen promootiopäällikkö ja toimittaja, joka on kirjoittanut neljä kirjaa. Uusitorppa on työskennellyt vuodesta 2012 alkaen promootiopäällikkönä Warner Music Finlandilla, jossa hän on ollut pitämässä huolta esimerkiksi Lauri Tähkän ja Antti Tuiskun asioista. Vuoden 2022 alusta Uusitorppa on toiminut Mökkitie Recordsin label managerina. Aiemmin hän oli työskennellyt lukion jälkeen freelance-toimittajana ja kirjoittanut musiikkiaiheisia juttuja esimerkiksi *[[Suosikki]]in*.

## Teokset
* *[[Aakkoset Annasta Öisiin maanteihin]]* (WSOY 2008), aiheena laulaja Anna Abreu
* *First book - Pete Parkkonen Pihtiputaalta* (WSOY 2009), aiheena laulaja Pete Parkkonen
* *Sä et tiedä miltä musta tuntuu* (WSOY 2011)
* *Valtavan ihana : havaintoja naisen kehosta ja kiloista* (yhdessä Hanna Kinnusen kanssa, Otava 2017)

## Lähteet

## Aiheesta muualla
* Radio Nova: Aino-Kuutamo, 32, vuosien laihdutuskierteestä: "Mietin rakastettaisiinko minua enemmän hoikkana"
* Noin 200 kiloa laihduttaneet Hanna Kinnunen ja Aino-Kuutamo Uusitorppa: Enää emme laske kaloreita
Muja

**Muja** voi tarkoittaa seuraavia:

* Muja (), entinen kylä Järvisaaren pitäjässä Inkerissä, Venäjällä
* Muja eli Namkku (), taajama Korotkan piirissä Leningradin alueella Venäjällä 
* Mujajoki (), Nevan sivujoki Leningradin alueella Venäjällä
* Muja (), joki Burjatian tasavallassa, Venäjällä
* Mujan piiri (), kunnallinen itsehallintoalue Burjatia tasavallassa, Venäjällä
Kevin Vogt

**Kevin Vogt** (s. 23. syyskuuta 1991 Witten) on saksalainen jalkapalloilija, pelipaikaltaan keskuspuolustaja. Hän on pituudeltaan 194-senttimetrinen. Hän edustaa Saksan Bundesliigassa pelaavaa Union Berliniä.

Vogt aloitti bundesliigauransa Bochumissa, jonka junioreista hän nousi edustusjoukkueeseen ensimmäisen kerran huhtikuussa 2009. Hän sai enemmän peliaikaa joukkueen pelatessa 2. Bundesliigassa kausina 2010–2012. Vuonna 2012 Vogt palasi pääsarjatasolle siirtyessään Augsburgin joukkueeseen. Vuonna 2014 hän siirtyi Kölniin ja vuonna 2016 Hoffenheimiin. Kevätkauden 2020 hän pelasi lainalla Werder Bremenissä. Vogt on tammikuun 2022 loppuun mennessä pelannut Bundesliigassa 269 ottelua ja tehnyt niissä kolme maalia, joista kaksi kärkipään joukkueisiin kuuluvaa Borussia Dortmundia vastaan. Hän pelasi kaudella 2017–2018 Eurooppa-liigassa viisi, kaudella 2018–2019 Mestarien liigassa neljä ja kaudella 2020–2021 Eurooppa-liigassa kuusi  ottelua.

Vogt pelasi Saksan nuorisomaajoukkueissa alle 18-vuotiaista alle 21-vuotiaisiin.

## Lähteet
Marco Friedl

**Marco Friedl** (s. 16. maaliskuuta 1998 Kirchbichl) on itävaltalainen jalkapalloilija, pelipaikaltaan puolustaja. Hän edustaa Saksan Bundesliigassa pelaavaa Werder Bremeniä.

Friedl siirtyi Kufsteinin junioreista saksalaisseura Bayern Müncheniin kesällä 2008 ja pelasi seuran juniori- ja reservijoukkueissa. Bayernin edustusjoukkueessa hän pelasi vain yhden ottelun Mestarien liigassa ja yhden Bundesliigassa marraskuussa 2017. Hän siirtyi tammikuussa 2018 lainalle Werder Bremeniin, joka kesällä 2019 osti hänet pysyvästi. Hän on kauden 2022–2023 loppuun mennessä pelannut Werderissä 105 bundesliigaottelua ja tehnyt maalin syyskuussa 2019 vierastasapelissä Borussia Dortmundia vastaan. 2. Bundesliigassa hän on pelannut 27 ottelua ja tehnyt neljä maalia. Saksan cupissa hän teki maalin Heidenheimia vastaan Werderin voittaessa 4–1 lokakuussa 2019.

Friedl on pelannut Itävallan eri nuorisomaajoukkueissa yli 40 ottelua. Hän pelasi kaksi ottelua alle 21-vuotiaiden EM-kilpailuissa 2019. Hän pelasi Itävallan A-maajoukkueessa ensimmäisen pelinsä lokakuussa 2020 ystävyysottelussa Kreikkaa vastaan. Hän on elokuun 18. päivään 2023 mennessä pelannut viisi A-maaottelua, joista kolme ottelua avauskokoonpanossa.

## Lähteet
Schweizerische Wagons- und Aufzügefabrik AG Schlieren-Zürich

**Schweizerische Wagons- und Aufzügefabrik AG Schlieren-Zürich** (lyhenne **SWS**, usein lyhyesti *Schlieren*, paikallisesti *Wagi*) oli sveitsiläinen junanvaunujen ja hissien valmistaja. Yritys toimi vuosina 1899–1985 Zürichin länsipuolella Schlierenissä.

## Historiaa
Yritys aloitti toimintansa vuonna 1899 nimellä *Schweizerische Wagen- und Wagonsfabrik AG*. Toiminta oli jatkoa Johann Geissbergerin vuonna 1895 Schlierenissä aloittamalle junanvaunujen ja raitiovaunujen rakentamiselle. Yhtiön nimi oli vuodesta 1901 *Schweizerische Wagonsfabrik AG* in Schlieren. Se listattiin Zürichin pörssiin vuonna 1908. 

Yrityksen toiminta laajeni hissien valmistukseen vuonna 1917, jolloin se osti *Aufzüge- und Räderfabrik Seebach AG* -yhtiön hissiliiketoiminnan. SWS:n nimi muutettiin tällöin muotoon *Schweizerische Wagons- und Aufzügefabrik AG, Schlieren-Zürich*. Toiseen maailmansotaan asti SWS toimitti *Schweizerische Industrie-Gesellschaft in Neuhausen am Rheinfall* -yhtiön kanssa käytännössä kaikki Sveitsin junanvaunut ja raitiovaunut. Sodan jälkeen kilpailu kiristyi ja SWS laajensi toimintaansa vientiin. Vuonna 1949 yhtiöllä oli 1&nbsp;100 työntekijää ja sen liikevaihto oli 11,5 milj. Srf.

Vuonna 1960 suuri hissien valmistaja Schindler osti SWS:n, mutta se jatkoi toimintaansa nimellään vuoteen 1985 asti. Toimintansa aikana SWS valmisti yhteensä 12&nbsp;577 junanvaunua tai raitiovaunua.

## Tehdasalue Schlierenissä
SWS:n tehdasalue sijaitsi Schlierenin rautatieaseman kaakkoispuolella. Alue on sittemmin kunnostettu toimisto- ja pienyritysalueeksi, josta käytetään nimitystä *Bio-Technopark Schlieren-Zürich*. Alueella toimii muun muassa *Wagi-museo*, jota pitää yllä *Wagi Schlieren* -yhdistys. Wagi on myös yksi Zürichin yliopiston kampuksista.

## Toiminta Suomessa
Suomalaisella Valmetilla oli yhteistyösopimus SWS:n kanssa vuodesta 1959. Yritysten merkittävin yhteishanke lienee ollut Tampereen Näsinneulan hissien toimitus vuonna 1971. Yhteistyö loppui Valmetin myytyä hissi- ja liukuporrasliiketoimintansa yhdysvaltalaiselle Otisille vuonna 1986.

Schindler perusti vuonna 1987 Suomeen tytäryhtiön, joka jatkaa edelleen toimintaansa.

## Lähteet

## Aiheesta muualla
Sophie Ward

**Sophie Anna Ward** (s. 30. joulukuuta 1964 Hammersmith, Lontoo) on brittiläinen näyttelijä. Hänen ehkäpä tunnetuin roolinsa on tohtori Helen Walker englantilaisessa draamasarjassa *[[Sydämen asialla]]*. Hän näytteli sarjassa vuosina 2004–2006. Ward on näytellyt myös sarjassa *Kotirintaman naiset* ja elokuvissa *Humiseva harju*, *Ihmemies MacGyver: Kadonnut Aarre* ja *Pelon pyramidi*. 

## Yksityiselämä
Vuonna 1988 Ward avioitui eläinlääkäri Paul Hobsonin kanssa. Heidän ensimmäinen poikansa syntyi 1989 ja toinen poika 1993. He erosivat vuonna 1996. Ward avioitui vuonna 2014 Rena Brannanin kanssa. Ward opiskeli Open Universityssä. 

Wardin sisko Kitty on naimisissa stand up -koomikko Michael Mclntyren kanssa.

## Ura
Ward syntyi 30. joulukuuta 1964 Lontoon kaupunginosassa Hammersmithissä. Hän on Simon Wardin ja Alexandra Malcomin vanhin tytär.

Ward aloitti näyttelemisen 10-vuotiaana vuonna 1974, ja on näytellyt televisiossa, elokuvissa ja teatterissa. Vuonna 1983, kun hän oli 19-vuotias, hän näytteli Tony Scottin vampyyrielokuvassa *[[Verenjano]]*, hänen roolinsa oli tyttö London Housessa. Hänen muita varhaisen uransa rooleja oli elokuvissa *Nuori Sherlock Holmes*, *Full Circle* (1977), *[[Oz – ihmeiden maailma]]* (1985), *Little Dorrit* (1987) ja *A Summer Story* (1988).

Vuonna 2004 Ward alkoi näytellä tohtori Helen Walkeria draamasarjassa *Sydämen asialla*. Hahmo poistui sarjasta vuonna 2006. Ward on juontanut neljä vuotta European Diversity Awardsia. Vuonna 2020 julkaistiin hänen ensimmäinen kirjansa *Love and Other Thought Experiments*.

## Aiheesta muualla
* 
*
Täplämuura

**Täplämuura** (*Myrmoderus squamosus*) on puumuuriin kuuluva lintulaji. Lajia tavataan Etelä-Amerikasta.

## Koko ja ulkonäkö

Täplämuura voi kasvaa 15&ndash;16 cm pitkäksi. Sukupuolet eroavat toisistaan ulkonäöltään. Täplämuurakoiraan päälaki, selkä ja siipien kärjet ovat ruskeat. Pää on musta ja siinä on valkoinen silmäkulmajuova. Linnun rinnassa on mustia ja valkoisia suomukuvioita ja vatsa on valkoinen. Mustissa siivissä on valkoisia täpliä. Täplämuuranaaraan päälaki, selkä ja siivet ovat samanlaiset kuin koiraalla, mutta naama on valkoisempi ja rinnassa on vain heikkoja mustia suomukuvioita valkoisella pohjalla.

## Levinneisyys ja elinympäristö
Täplämuura elää Brasilian kaakkoisrannikolla. Lajin elinympäristöä ovat kosteat metsät ja se liikkuu tyypillisesti niiden pohjakerroksissa lähellä maata.

## Lähteet
New Yorkin rikosseuraamuslaitos

**New Yorkin rikosseuraamuslaitos** (, lyh. NYSDOCCS) on New Yorkin osavaltionhallinnon virasto, joka vastaa osavaltion vankila- ja ehdonalaisjärjestelmien toiminnasta, sekä entisten vankien yhteiskuntaan sopeuttamisesta. Viraston päämaja sijaitsee pääkaupunki Albanyssä. NYSDOCCS huolehtii osavaltion 54 rangaistuslaitoksesta. New Yorkissa oli noin 54&nbsp;700 vankia vuonna 2020.

## Lähteet

## Aiheesta muualla
* Viraston kotisivut
Korkia-Maura

**Korkia-Maura** on saari Inarijärven eteläosassa. Saaren pohjoispäässä sijaitsee jääluola, jonka uumenissa ainakin 500 vuotta vanhaa jäätä. Ns. ikijää on alkanut 2000-luvulla sulamaan ja tulee katoamaan lähitulevaisuudessa ilmaston lämpenemisen takia kokonaan. Jää suli vesialtaaksi kesällä 2008.



Saarella on veneilylaituri, tulentekopaikka sekä kuivakäymälä. 

## Katso myös
* Korkia-Mauran jääluola

## Lähteet
Chūō

**Chūō** voi tarkoittaa:

## Maantiede
* Chūō, Japanin kaupunki Yamanashin prefektuurissa
* Chūō-ku, suuralueen nimitys useissa Japanin suurkaupungeissa
** Chūō, yksi Tokion erillisalueista
* Chūō, Japanin entinen maaseutukaupunki Kumamoton prefektuurissa
* Chūō, Japanin entinen maaseutukaupunki Okayaman prefektuurissa

## Liikenne
* Chūō-päälinja, Tokion ja Nagoyan yhdistävä rautatielinja Japanissa
** Chūō–Sōbu-linja, lähiliikenteen rautatielinja Tokion ja Chiban prefektuureissa
* Chūō-linja, yksi Osakan metron linjoista
* Chūō Shinkansen, rakenteilla oleva maglevlinja Japanissa
* Chūō-moottoritie, Tokion ja Nagoyan yhdistävä moottoritie Japanissa

## Muuta
* Chūō-yliopisto, tokiolainen yliopisto
Chūō (Yamanashi)

**Chūō** () on Japanin kaupunki Honshūn saarella Chūbun tai Kōshin’etsun alueella Yamanashin prefektuurissa. Se sijaitsee sisämaassa prefektuurin keskiosassa Kōfun altaan eteläreunalla. Kaupungin läpi virtaa Fuefukijoki, länsirajalla Kamanashijoki. Etelässä kaupungin alue ulottuu Misakavuorten reunavuorille. Chūōssa on 30&nbsp;973 asukasta (kesäkuussa 2020) ja sen pinta-ala on 31,69 neliökilometriä.

Chūōn kaupunki perustettiin vuonna 2006 liittämällä yhteen Tamahon ja Tatomin maaseutukaupungit sekä Toyotomin kyläkunta. Kaupungin nimi merkitsee kirjaimellisesti ’keskusta’ tai ’keskellä’ ja juontuu siitä, että kaupunki sijaitsee aivan Yamanashin prefektuurin keskiosassa. Historiallisesti kaupungin alue oli tulville altis, mutta Sengoku- ja Edo-kausien laajamittaisten maanrakennustöiden ansiosta siitä tuli viljavaa riisinviljelyseutua. Riisin lisäksi siellä viljellään kasviksia ja hedelmiä, kuten maissia. Kaupunkiin on sijoittunut myös hienomekaanista teollisuutta. Se on kasvattanut väkilukuaan yhtenä läheisen Kōfun kaupungin esikaupungeista.

Kaupunkiin kuuluvilta Fuefukijoen vasemman rannan kukkulaisilta alueilta, joilla asutus on vanhaa, on löydetty useita arkeologisia kohteita. Chūōssa toimii Yamanashin yliopiston lääketieteellinen tiedekunta. Kaupunkia palvelee JR Tōkain Minobu-linja.

## Kuvia

Tiedosto:Chuo city Tatomi elementary school 20140927.jpg|Tatomin ala-aste
Tiedosto:Higashi-Hanawa station.jpg|Higashi-Hanawan rautatieasema


## Lähteet

## Aiheesta muualla

* Kaupungin internetsivut
Pierre Louis de Lacretelle

**Pierre Louis de Lacretelle** eli **Lacretelle vanhempi** (1751–1824) oli ranskalainen kirjailija.

Lacretelle toimi ennen Ranskan suurta vallankumousta asianajajana Pariisissa. Hän oli vuosina 1789–1792 Ranskan perustuslakia säätävän kansslliskokouksen ja Ranskan lakiasäätävän Kansalliskokouksen jäsen ja vuonna 1801 lainsäätäjäkunnassa. Ranskan akatemian jäsen hän oli vuodesta 1803. Hänen kirjoituksistaan on merkittävä *Portraits et tableaux* (1817), jossa on mestarillisia kuvauksia Mirabeausta, Napoleonista ja Lafayettesta.

## Lähteet

## Aiheesta muualla

* Pierre-Louis Lacretelle l’Aîné Ranskan akatemian sivulla
Ueda

**Ueda** () on Japanin kaupunki Honshūn saarella Chūbun tai Kōshin’etsun alueella Naganon prefektuurissa. Se sijaitsee sisämaassa prefektuurin itäosassa Chikumajoen varrella Uedan altaan keskellä. Kaupunkia ympäröivät korkeat ylänkö- ja vuoristoalueet: etelässä Utsukushigaharan ylänkö, pohjoisessa Sugadairan ylänkö ja Azumayavuori. Koillisessa kaupunki rajautuu Gunman prefektuuriin. Uedassa on 156&nbsp;098 asukasta (kesäkuussa 2020) ja sen pinta-ala on 552,04 neliökilometriä.

Ueda kehittyi vuodesta 1583 lähtien Sanada Masayukin perustaman Uedan linnan aluskaupunkina. Myöhemmin Edo-kaudella se oli myös yksi Hokkoku-kaidō-tiereitin postiasemista. Kaupunkiin kehittyi silkin tuotantoa ja kehruuteollisuutta, myöhemmin toisen maailmansodan jälkeen elektroniikka-, kone- ja elintarviketeollisuutta. Kaupunkioikeudet osana Japanin nykyistä kunnallishallintoa Ueda sai vuonna 1919. Sittemmin se on kasvanut lukuisten kuntaliitosten kautta. Kaupungin alue laajeni kolminkertaiseksi vuonna 2006, kun siihen liitettiin Marukon ja Sanadan maaseutukaupungit sekä Takeshin kyläkunta. Kaupunkiin kuuluvilla maaseutualueilla viljellään riisin lisäksi hedelmiä, kasviksia ja koristekukkia. Myös turismi on merkittävä elinkeino: matkailijoita kaupunkiin houkuttelevat esimerkiksi laskettelukeskukset sekä Bessho-onsenin ja Kakeyu-onsenin kuumat lähteet. 

Uedan rakennettuun kulttuuriperintöön kuuluvat esimerkiksi Uedan linnan rauniot, Shinanon provinssin entinen provinssitemppeli eli Shinano Kokubun-ji ja Anraku-jin buddhalainen temppeli, jonka Kamakura-kaudella rakennettu pagodi on valittu Japanin kansallisaarteeksi. Koska Chikumajoen vasemmalla rannalla sijaitsee lukuisia muitakin buddhalaisia temppeleitä, joilla on yhteys Kamakura-sotilashallintoon, aluetta on nimitetty ”Shinanon Kamakuraksi”. Näitä ovat muun muassa Jōraku-ji, Zensan-ji, Chūzen-ji ja Kitamuki-kannon. Kaupungissa toimii myös useita museoita. Kaupungin pohjoisosa kuuluu Jōshin’etsun kansallispuistoon, lounaisosa vuorostaan Yatsugatake-Chūshin-kōgenin puolikansallispuistoon. Uedaa palvelevat suurnopeusjunayhteys Hokuriku Shinkansen, Shinano-rautateiden Shinano-rautatielinja ja Ueda-rautateiden Bessho-linja.

## Kuvia

Tiedosto:Yanagimachi (Ueda, Nagano) 02.jpg|Yanagimachin kaupunginosaa
Tiedosto:Bessho Onsen 01.JPG|Bessho-onsenin katukuvaa
Tiedosto:Anrakuji Hakkakusanjyuunotou BessyoOnsen.jpg|Anraku-jin pagodi
Tiedosto:Shinano Kokubun-ji 2010.jpg|Shinano Kokubun-ji
Tiedosto:Ozawa Wooden Sculpture Art Museum 2.jpg|Ozawan puuveistosten taidemuseo


## Lähteet

## Aiheesta muualla

* Kaupungin internetsivut
Laulasmaan kartano

**Laulasmaan kartano** (, ) oli kartano Lääne-Harju kunnan Laulasmaan kylässä Harjumaalla Virossa.

Kartano perustettiin vuonna 1787, ennen sitä se oli osa Leetsen kartanoa. Ensimmäinen omistaja Anna Barbara von Scharenberg lahjoitti sen Zilliacus -suvulle. Muut omistajat olivat von Rosen, Uexküll, ja Volkonski -aatelissuvut. Viimeinen omistaja oli virolainen taiteilija ja maalausurakoitsija Otto Arrong, joka asui kartanossa vuokralaisena vuoden 1919 maareformin jälkeen, kun kartano kansallistettiin. 

Kartanon vaatimaton päärakennus valmistui 1700-luvun lopussa. Muut rakennukset, kuten veranta, aitta ja kivinen navetta, rakennettiin 1800-luvulla. Vuonna 1967 enää oli jäljellä päärakennuksen rauniot, osa kartanon puistoa ja huonokuntoiset piharakennukset. Vuoden 2020 inventaarion aikana osoittautui, että säilyi vain kivinen aitta, jonka oli ehdotettu restauroida.

## Lähteet
*
Miloš Veljković

**Miloš Veljković** (s. 26. syyskuuta 1995 Basel, Sveitsi) on sveitsiläis-serbialainen jalkapalloilija, pelipaikaltaan keskuspuolustaja. Hän edustaa Saksan Bundesliigassa pelaavaa Werder Bremeniä.

Veljković siirtyi kotikaupunkinsa Baselin junioreista englantilaisseura Tottenham Hotspuriin kesällä 2011. Hän pelasi Tottenhamin lisäksi lainalla Middlesbrough'ssa ja Charlton Athleticissa. Otteluita hänelle kertyi Valioliigassa kaksi ja mestaruussarjassa kuusi. Helmikuussa 2016 hän siirtyi saksalaisseura Werder Bremeniin, jossa hän on kauden 2023–2024 loppuun mennessä pelannut 181 bundesliigaottelua ja tehnyt niissä viisi maalia. 2. Bundesliigassa hän on pelannut 26 ottelua ja tehnyt yhden maalin. Myös Saksan cupissa hän on tehnyt yhden maalin.

Veljković edusti Sveitsiä yhdessä alle 16-vuotiaiden maaottelussa mutta siirtyi sitten edustamaan Serbiaa. Hän pelasi täydet minuutit Serbian voittaessa alle 19-vuotiaiden Euroopan-mestaruuden 2013 ja alle 20-vuotiaiden maailmanmestaruuden 2015. Serbian A-maajoukkueessa hän pelasi ensimmäiset ottelunsa marraskuussa 2017. MM-kilpailuissa 2018 hän pelasi joukkueensa viimeisen alkulohko-ottelun Brasiliaa vastaan. MM-kilpailuissa 2022 hän oli avauskokoonpanossa Serbian kaikissa kolmessa ottelussa. Kesäkuun 9. päivään 2024 mennessä hän on pelannut 30 A-maaottelua. Hän teki maalin marraskuussa 2023 EM-karsintaottelussa Bulgariaa vastaan.

## Lähteet
Häräntappoase (täsmennyssivu)

**Häräntappoase** voi tarkoittaa seuraavia asioita:

* *[[Häräntappoase]]*, Anna-Leena Härkösen esikoisromaani vuodelta 1984
* *[[Häräntappoase (vuoden 1989 televisiosarja)|Häräntappoase]]*, vuonna 1989 esitetty Ylen tuottama televisiosarja
* *[[Häräntappoase (vuoden 2021 televisiosarja)|Häräntappoase]]*, vuonna 2021 julkaistu Elisa Viihteen sarja
Roscoff

**Roscoff** (bretoniksi Rosko) on kunta läntisessä Ranskassa Finistèren departementissa Bretagnen alueella. Se sijaitsee Englannin kanaalin rannikolla olevalla niemimaalle.

## Historia
Roscoff oli keskiajalla Saint-Pol-de-Léonin ulkosatama. Sen asutus alkoi kehittyä sataman ympärille, ja asukkaat hankkivat elantonsa rannikkokalastuksella ja merikaupalla. Sataman itäpuolella oleva Pointe de Bloscon linnoitettiin 1700-luvulla englantilaisten hyökkäyksiä vastaan. Vuonna 1790 Roscoff erosi Saint-Pol-de-Léonista, ja siitä tuli itsenäinen kunta. 1800-luvun alussa alkoi vaaleanpunaisten sipuleiden vienti Englantiin. Sipulikauppiaita kutsuttiin nimellä Johnnies, ja tämä yhteys Britanniaan on pysynyt yhä vahvana. Vuonna 1899 Roscoffiin avattiin Ranskan ensimmäinen thalassoterapiakeskus, missä hoidettiin reumaa merivedellä.

## Liikenne
1900-luvun jälkipuoliskolla kaupunkiin rakennettiin syvänmeren satama. Sieltä liikennöivät laivayhtiöt Irish Ferries ja Brittany Ferries Englannin Plymouthiin sekä Irlannin Corkiin ja Rosslare Harbouriin.

Roscoffin vanhasta satamasta on moottoriveneyhteys Roscoffin rannikolla olevaan Île-de-Batziin.

Roscoffiin on ollut rautatieyhteys 1800-luvun lopulta lähtien, jolloin avattiin linja Morlaix’n ja Roscoffin välille. Rautatie vaurioitui ukkosmyrskyssä 3. kesäkuuta 2018, eikä radan kunnostuksesta ole varmuutta.


Tiedosto:Roscoff_2008_PD_129.JPG|Chapelle Sainte-Barbe
Tiedosto:Promenade_dans_Roscoff-011.JPG|Vanhaa kaupunkia


## Lähteet

## Aiheesta muualla
Adolf L’Arronge

**Adolf (Adolph) L’Arronge** (1838–1908) oli saksalainen näytelmäkirjailija. Hän toimi muun muassa teatterinjohtajana Breslaussa Theodor Loben teatterissa (1874–1878) ja Berliinin Deutsches Theaterissa (1883–1894). L’Arrongen lukuisissa näytelmissä sentimentaalisuuteen yhtyy kansanomaista huumoria, mutta sommittelu on epätaiteellinen ja epärealistinen. Niistä tunnetuimmat ovat *Mein Leopold* (esitetty suomeksi *Oma toivoni*), *Doktor Klaus* (esitetty suomeksi), *Hasemanns Töchter* (esitetty suomeksi *Puutarhurin tyttäret*), *Wohlthätige Frauen* (esitetty suomeksi *Armeliaita rouvia*), *Der Kompagnon* ja *Der Weg zum Herzen*.

## Suomeksi julkaistut teokset
* *Tohtori Klaus: huvinäytelmä viidessä näytöksessä* suom. E. Törmänen. Käsikirjoitus. (Sijainti: Teatterikorkeakoulun Kirjasto Viipurin Näyttämö)
* Gustav von Moser ja Adolf L'Arronge, *"Onhan pappa sen sallinut"*: ilveily yhdessä näytöksessä ("Papa hat's erlaubt"), suomennos. Kuopio: Telén 1897. Sarja: Näytelmäkirjallisuutta, 11. – 2. p. Kuopio: E. W. Telén ja K. 1904. – 3. p. Kuopio: U. W. Telén 1919.

## Lähteet

## Aiheesta muualla
Falukorv

**Falukorv** eli **falumakkara** on perinteinen ruotsalainen suosittu lenkkimakkara, joka sisältää lihaa, rasvaa, perunajauhoja, sipulia ja suolaa ja mausteita. 

## Historiaa
Falukorvin historia ulottuu 1600-luvulle. Tarinan mukaan kaivoksilla työskenteli saksalaisia ja he tekivät makkaraa kaivostyön näännyttämistä häristä ja hevosista. Nahoista punottiin kaivoshissien köysiä ja lihasta tehtiin makkaraa. Nimi falukorv on peräisin 1800-luvun Tukholmasta, jonne päätyi iso osa makkaratehtaiden tuotannosta. Makkarasta tuli pian tyypillistä "työläisruokaa". Nimi falukorv on nykyisin suojattu ja EU:n direktiivi sääntelee  makkaran koostumusta.

Falukorvin tuotenimiä ja markkinoijia 2010-luvun keskivaiheilla olivat Garant Eko (Axfood), Norrlands Falu (Nyhléns Hugosons), Änglamark (Coop Sverige), ICA Falukorv (ICA), Lithells Falukorv (Lithells), Svensk Falukorv (HKScan), Enebacken (Lidl) ja X-tra (Coop Sverige). Tämä oli myös paremmuusjärjestys TestFaktan vuonna 2017 julkaisemassa makutestissä.

## Maku ja tuoksu
Falukorvin makua kuvasi *Helsingin Sanomien* Ilkka Malmberg vuonna 1997 Pohjois-Ruotsiin suuntautuneella juttumatkallaan:
Voimakas tuoksu löyhähtää heti kun muovi leikataan rikki. Ja sama outo maku, jota ei ole suomalaisessa makkarassa. Vastenmielinen. Loppu jää syömättä. Haju säilyy sormenpäissä pitkään ja suussa maku. Ruotsin maku.

Helsingin yliopiston asiantuntija Olavi Törmä arveli Malmbergille hajun ja maun johtuvan raa’asta sipulista, jota suomalaismakkaroissa ei ainakaan tuolloin käytetty. Falukorvin löysemmän rakenteen hän selitti johtuvan siitä, ettei Ruotsissa käytetty fosfaatteja suomalaismakkaroiden tavoin rakennetta kiinteyttämään.

## Lähteet

## Aiheesta muualla
Annica Moore

**Annica Moore** s. 15. marraskuuta 1980 on suomalainen yhteiskuntavaikuttaja, puhuja sekä työelämänasiantuntija.   Moore toimii Mothers in Business MiB Ry:n toiminnanjohtajana.  Hän on yksi Todella Perheestä -podcastin juontajista yhdessä Anna Moringin ja Pauliina Lehtisen kanssa.  

## Koulutus ja ura
Moore on valmistunut valmistunut filosofian maisteriksi Uppsalan yliopistosta vuonna 2006 sekä yhteiskuntatieteiden maisteriksi Jyväskylän yliopistosta vuonna 2012. Hän on aikaisemmin työskennellyt useita vuosia opetushallituksessa asiantuntijatehtävissä.  Ennen valintaa Mothers in Business ry:n toiminnanjohtajaksi hän toimi järjestön puheenjohtajana kaksi vuotta. 

## Politiikka
Moore oli Helsingin Vihreiden kuntavaaliehdokas vuonna 2021.  Hän on yksi Helsingin Vihreiden 18. varavaltuutetusta.

## Lähteet
Häräntappoase (vuoden 2021 televisiosarja)

**Häräntappoase** on kesäkuussa 2021 Elisa Viihde Viaplay -suoratoistopalvelussa julkaistu suomalainen kahdeksanosainen nuortensarja, joka perustuu Anna-Leena Härkösen vuonna 1984 julkaistuun samannimiseen esikoisromaaniin. Sarjan on ohjannut Petra Lumioksa ja sen ovat käsikirjoittaneet Oskari Sipola sekä Oona Haapaniemi.

Sarjan keskeisissä rooleissa näyttelevät ovat iältään 16–19-vuotiaita. Pääosissa ovat Carola Hakola, Rebekka Baer ja Noa Lange. Muissa keskeisissä rooleissa ovat Ofelia Hanttu, Sulo Laukkanen ja Tuure Taskinen. Aikuisrooleissa esiintyvät muun muassa Jaana Saarinen, Kari Väänänen, Matleena Kuusniemi ja Santeri Kinnunen, jolla oli miespääosa *Häräntappoaseesta* 80-luvulla tehdyssä versiossa.

## Tuotanto
Sarjan tekijät ovat kertoneet, että he halusivat olla mahdollisimman uskollisia alkuperäiselle teokselle, mutta sitä kuitenkin nykyaikaistettiin. Merkittävin muutos oli se, että päähenkilön sukupuoli vaihtui. Alkuperäisteoksen Alpo ”Allu” Korva vaihtui Alexandra ”Allu” Korvaksi, jonka myötä keskeiseksi tarinaksi nousi kahden teinitytön rakkaustarina. Muutoksia on myös kaupungin ja maaseudun eroissa, jotka olivat suuremmat 1980-luvulla kuin 2020-luvulla. Alkuperäisen tarinan päähenkilö oli kotoisin Vaasasta, uudessa versiossa Helsingistä. Sarjassa puhutaan kuitenkin Pohjanmaan murretta, kuten alkuperäisessä. Sarjaa varten käsikirjoittajat Sipola ja Haapaniemi tutkivat muun muassa sosiaalisen median avulla nuorten elämää kaupungissa ja maaseudulla. Alkuperäisromaanin kirjoittaja Anna-Leena Härkönen suhtautui kirjansa uudelleenfilmatisointiin aluksi epäillen, mutta innostui ajatuksesta kuultuaan tekijöiden päivitysehdotuksista.

Pääosin Tampereen seudulla kuvatun sarjan kuvaukset alkoivat kesäkuun lopussa 2020. Viimeiset kohtaukset kuvattiin elokuun 2020 alussa Helsingissä.

## Rooleissa

## Jaksot

## Lähteet

## Aiheesta muualla
* Sarjan traileri YouTube-palvelussa
* Sarja Viaplay-palvelussa
* Häräntappoase Ruutu-palvelussa
* Elisan julkaisema tiedote sarjan tuotannon alkamisesta
* Häräntappoase 2.0 - vieraana Anna-Leena Härkönen ja Oona Haapaniemi | Ylen aamu | Yle Areena
Union démocratique sénégalaise

**Union démocratique sénégalaise** eli UDS oli Senegalissa vuosina 1948–1957 toiminut radikaali vasemmistopuolue.

Doudou Guèye perusti UDS:n Rassemblement démocratique africain (RDA) -puolueen senegalilaiseksi jäsenjärjestöksi heinä-elokuun vaihteessa 1948. Sen tärkein kilpailija oli Lamine Guèyen Senegalissa johtama sosialistipuolue SFIO, josta eronnut Léopold Sédar Senghor perusti lokakuussa 1948 uuden puolueen Bloc démocratique sénégalaisin (BDS).

Puolueen tavoitteita olivat Afrikan poliittinen, taloudellinen, kulttuurinen ja yhteiskunnallinen vapautuminen, kaikkien afrikkalaisten yhdistäminen kolonialismin vastaiseen taisteluun sekä liittoutuminen demokraattisten ja edistyksellisten voimien kanssa. Sen johtajat kuten pääsihteeri Doudou Guèye ja apulaissihteeri Joseph Correa yrittivät houkutella mukaan BDS:n kannattajia, mutta onnistuivat saamaan puolelleen vain pienen osan kaupunkien sivistyneistöstä, virkailijoista ja kauppiaista sekä ranskalaisista kommunistien kannattajista. Propagandaa tehtiin erityisesti Dakarissa ja Senegaljoen laaksossa. Jonkin verran menestystä saavutettiin Dakarin–Nigerin rautatien lakkolaisten parissa vuonna 1948 ja myöhemmin opiskelijoiden keskuudessa. UDS:n vaalikannatus oli lähes olematon.

Ranskan Länsi-Afrikan viranomaiset pyrkivät estämään Ranskan kommunistisen puolueen kanssa liittoutuneen RDA:n toiminnan 1950-luvun vaihteessa. Doudou Guèye pidätettiin ja UDS:ää avustaneet ranskalaiset karkotettiin Senegalista. Myös puolueen viikkolehti *Le Réveil* lakkasi.

RDA irtautui kommunisteista 1950-luvun alussa puolueen puheenjohtajan Félix Houphouët-Boignyn ja siirtomaaministeri François Mitterrandin sopimuksen perusteella. Suhteiden katkaisemista vastustaneella RDA:n entisellä pääsihteerillä Gabriel d’Arboussierilla oli Senegalissa paljon vaikutusvaltaa, ja UDS:n johtohenkilöt kuten Joseph Correa, Abdoulaye Guèye ja Latyr Camara asettuivat hänen tuekseen. Puolue erotettiin RDA:sta vuonna 1955 ja Doudou Guèye sai tehtäväkseen perustaa uuden jäsenjärjestön Mouvement populaire sénégalaisin.

RDA:sta erotetun UDS:n johtajana toimi Abdoulaye Guèye apunaan Latyr Camara ja Benoit James. Sen ehdokkaat Guèye ja Thierno Ba saivat vain puolentoista prosentin kannatuksen Ranskan kansalliskokousvaaleissa vuonna 1956. UDS sulautui vuonna 1957 BDS:n, Casamancen autonomialiikkeen ja eräiden muiden ryhmien kanssa uudeksi puolueeksi Bloc populaire sénégalais, jonka johdossa olivat Senghor ja Mamadou Dia. UDS:n marxilaiset liittyivät Majhemout Diopin johtamaan Parti africain de l’indépendance -puolueeseen.

## Lähteet
* 

### Viitteet